<classify> Kimwaga licha ya kushindwa kupata nafasi katika kikosi cha kwanza cha Azam FC alisumbuliwa na jeraha la goti kiasi cha kufanyiwa upasuaji nchini Afrika Kusini.Baada ya kuumia na kuwa nje kwa muda mrefu nilianza kukata tamaa kama ningeweza kurudi katika kiwango changu cha kawaida na kusajiliwa Simba ninachukulia kama njia ya kurejesha makali yangu, anasema Kimwaga kwa njia ya simu akiwa kambini Zanzibar.Pia amesema lengo lake ni kushirikiana na wenzake kuisaidia Simba ifanye vizuri msimu huu hivyo anajifua ili kumshawishi kocha apate nafasi ya kucheza mara kwa mara.Unajua nimekuwa nje ya uwanja kwa mwaka mzima kutokana na majeraha hivyo tangu kupona sijafanikiwa kucheza mchezo wa ushindani hivyo nahitajika kuonesha juhudi, alisema Kimwaga.Simba ipo Zanzibar kwa kambi ya mwisho kabla ya kuanza kwa Ligi Kuu Septemba 12, itacheza na JKU ya Zanzibar mchezo wa kirafiki leo.Kimwaga tayari amecheza gemu moja ya maandalizi wakati timu hiyo ilipotoka sare ya bila kufungana na Mwadui FC wiki iliyopita anatajwa kama mtu wa kuchukua nafasi iliyoachwa na winga Ramadhani Singano Messi ambaye amejiunga na Azam FC.Mchezaji huyo anayetumia mguu wa kushoto anakumbukwa na wapenzi wengi wa mpira nchini kutokana na kufunga goli la ushindi katika mchezo wa Ligi Kuu Tanzania Bara dhidi ya Yanga, 2013 wakati Azam iliposhinda kwa mabao 3-2.  <topic>: MICHEZO 